b"\n_START_ARTICLE_\nCal\xc3\xa7 de sofre\n_START_SECTION_\nHist\xc3\xb2ria\n_START_PARAGRAPH_\nLa cal\xc3\xa7 de sofre va ser un dels primers pesticides qu\xc3\xadmics sint\xc3\xa8tics i ja es feia servir a Fran\xc3\xa7a cap a 1840 pel control de l'o\xc3\xafdi de la vinya (Uncinula necator) A partir de 1886 ja es va usar a Calif\xc3\xb2rnia pel control del poll de San Jose. A partir de 1904 es va produir de forma comercial (abans els agricultors feien la mescla ells mateixos). Cap a la d\xc3\xa8cada de 1940 va ser substitu\xc3\xaft pels fungicides sint\xc3\xa8tics org\xc3\xa0nics que no danyaven les fulles.\n_START_SECTION_\n\xc3\x9as\n_START_PARAGRAPH_\nLa cal\xc3\xa7 de sofre es ven en forma d'esprai per a controlar els fongs en arbres caducifolis i tamb\xc3\xa9 els bacteris i els insectes que viuen a la superf\xc3\xadcie de l'escor\xc3\xa7a. Pel fet que la cal\xc3\xa7 de sofre crema les fulles no es pot usar en arbres de fullatge persistent. _NEWLINE_Els afeccionats als bonsais el fan servir per esterilitzar i conservar la fusta morta i donar aspecte de fusta vella. Es fa pintant amb pinzell la fusta._NEWLINE_En solucions dilu\xc3\xafdes es fa servir per al control de fongs de la pell i par\xc3\xa0sits en animals de companyia_NEWLINE_S'ha d'utilitzar amb guants de seguretat, pot produir ceguesa si entra en contacte amb els ulls."